सूचना और प्रसारण मंत्रालय
मन की बात @ 100 पर राष्ट्रीय सम्मेलन में आत्मनिर्भरता और राष्ट्र निर्माण को बढ़ावा देने में मन की बात कार्यक्रम की भूमिका पर चर्चा
"मन की बात भावों की अभिव्यक्ति का माध्यम है जहां देश प्रत्येक व्यक्ति को सर्वोच्च स्थान और अवसर प्रदान करता है"
"जब आप ‘मन की बात’ पर देश में आम लोगों द्वारा विशिष्ट कार्य करने की कहानियां सुनते हैं, तो यह आपको विश्वास दिलाता है कि आप भी ऐसा कर सकते हैं"
“जब आप उन्हें सुनते हैं तो आपको ऐसा नहीं लगता कि वह 140 करोड़ लोगों या किसी समूह से बात कर रहे हैं, आपको लगता है कि वह आपसे ही बात कर रहे हैं”
“मन की बात एक ऐसा मंच है जहाँ साधारण पृष्ठभूमि के लोगों को भी उच्च स्तर तक पहुँचने का अवसर मिलता है”
“मन की बात सबको एकजुट करने वाला कार्यक्रम है”
राष्ट्र के विकास में आत्मानिर्भरता का क्या महत्व है? नागरिक भागीदारी को प्रोत्साहन देने और आत्मनिर्भरता को बढ़ावा देने में मन की बात की क्या भूमिका रही है? केंद्रीय सूचना और प्रसारण मंत्रालय ने आज नई दिल्ली में आयोजित मन की बात @100 पर राष्ट्रीय सम्मेलन में "जन संवाद से आत्मानिर्भरता" विषय विचार-विमर्श किया।
सत्र का संचालन भारतीय उद्यमी और योअरस्टोरी मीडिया की संस्थापक और मुख्य कार्यकारी अधिकारी श्रद्धा शर्मा ने किया। इस सत्र में पद्म श्री पुरस्कार विजेता, उद्यमी और इंफोएज के सह-संस्थापक और नौकरीडॉट.कॉम  के मालिक संजीव भिखचंदानी; रेडियो जॉकी आरजे रौनक, पद्म श्री से सम्मानित और इंफोसिस के पूर्व सीएफओ और बोर्ड सदस्य टी. वी. मोहनदास पई ; पद्म श्री पुरस्कार से सम्मानित, उद्यमी और दलित इंडियन चैंबर ऑफ कॉमर्स एंड इंडस्ट्री के राष्ट्रीय अध्यक्ष रवि कुमार नर्रा, और डल झील कमल तना उत्पादक कंपनी के प्रमुख मो. अब्बास भट भी शामिल थे। मो. अब्बाल भट ने कमल के तने से बने खाद्य उत्पादों का निर्यात करके कई किसानों के लिए रोजगार सृजित किया, जिसकी मार्च 2023 के मन की बात संस्करण में प्रधानमंत्री की सराहना की।
अपनी जीवनगाथा को साझा करते हुए, श्रद्धा शर्मा ने कहा कि उन्होंने पिछले 14 वर्षों में 1.5 लाख स्टार्टअप और यंग इंडिया की कहानियां सुनाई हैं, लेकिन उनके लिए आत्म निर्भरता का क्षण तब आया जब जनवरी 2019 में प्रधानमंत्री नरेन्द्र मोदी ने उन्हें एक एक घंटे का साक्षात्कार दिया। “उन्होंने कहा आज हम जिस भारत में रह रहे हैं, उसमें एक बात है कि 2014 से हम सब के पास अवसर हैं और दूसरी बात कि हम जहां भी हैं, कह सकते हैं कि हम किसी से कम नहीं। वोकल फॉर लोकल पर हम सभी विश्वास करते हैं और आज हम गर्व की भावना से ओतप्रोत हैं।
टी.वी. मोहनदास पई ने कहा कि हम सभी को प्रौद्योगिकी के क्षेत्र में भारत की विकास गाथा को जानना चाहिए। “प्रधानमंत्री मोदी ने 15 अगस्त, 2015 में लाल किले की प्राचीर से कहा था- स्टार्टअप इंडिया, स्टैंड अप इंडिया, डिजिटल इंडिया। तब से जो हुआ वह एक चमत्कार था। हम दुनिया के सबसे बड़े सॉफ्टवेयर निर्यातक हैं। सॉफ्टवेयर के लिए वैश्विक व्यापार का 60 प्रतिशत भारत में आता है। इससे 55 लाख लोगों को रोजगार मिला है। दुनिया की 10 सबसे बड़ी कंपनियों में से पांच भारतीय हैं। शीर्ष 10 कंपनियों में कार्यरत 32 लाख लोगों में से 22 लाख भारतीय हैं। विश्व स्तर पर इस क्षेत्र में हमारा वर्चस्व है। बेंगलुरु इस साल 80 बिलियन डॉलर के सॉफ्टवेयर का निर्यात करेगा और बेंगलुरु में सिलिकॉन वैली की तुलना में अधिक लोग प्रौद्योगिकी क्षेत्र में कार्य कर रहे हैं।
श्री पई ने कहा कि हमारे पास एक स्टार्टअप उद्योग है, जो 2015 में प्रधानमंत्री ने स्टार्टअप इंडिया, स्टैंडअप इंडिया का आह्वान के बाद से उन्नति के मार्ग पर अग्रसर है। “हमारे पास अमेरिका और चीन के बाद 96,000 स्टार्टअप हैं। इनसे 16 लाख लोगों को रोजगार मिला है। हमें उम्मीद है कि वर्ष 2025 तक ये 500 बिलियन डॉलर के हो जाएंगे। हमें आशा है कि 200 यूनिकॉर्न 36 लाख या इससे अधिक लोगों को रोजगार देंगे और ये यूनिकॉन 1.5 ट्रिलियन डॉलर को हो जाएंगे। बेंगलुरु सिलिकॉन चिप डिजाइन के लिए दुनिया में मानव प्रतिभा का सबसे बड़ा स्थल है और इसका उत्तरोतर विकास होगा। हमारे पास अमेरिका की तुलना में प्रौद्योगिकी के क्षेत्र में काम करने वाले लोग अधिक होंगे। हम वास्तव में नवाचार की दुनिया में उच्च प्रौद्योगिकी में आत्मनिर्भर हैं। टेक्नोलॉजी के क्षेत्र में आत्मनिर्भर भारत और वोकल फॉर लोकल का बोलबाला है। यह प्रगति सर्विसेज और स्टार्टअप दोनों में देखी जा सकती है और यह यंग इंडिया के लिए एक रोमांचक समय है।
स्टार्टअप क्यों महत्वपूर्ण है, इस पर विचार व्यक्त करते हुए संजीव भीखचंदानी ने कहा कि 1984 से अब तक भारतीय व्यापार परिदृश्य में एक बड़ा बदलाव आया है। “अगर मैं पीछे मुड़कर देखता हूं कि कौन से उद्योग क्षेत्र और कंपनियां हैं, जिन्होंने मूल्य संवर्धन किया और रोजगार सृजित किया तो पाएंगे कि इंटरनेट, ई-कॉमर्स, आईटी और आईटीईएस, निजी टीवी चैनल और निजी एयरलाइंस जैसे कई क्षेत्र 1984 में न्यूनतम थे। आज स्थापित कंपनियों की तुलना में अधिक स्टार्टअप हैं, जो विकास और रोजगार सृजित करते हैं। कल की दिग्गज कंपनियां आज के स्टार्टअप हैं।"
श्री भीखचंदानी ने कहा कि स्टार्टअप लंबे समय से मौजूद हैं, लेकिन प्रधानमंत्री नरेंद्र मोदी के नेतृत्व वाली सरकार ने भविष्य के देखते हुए स्टार्टअप्स को पहचाना है और उन्हें प्रोत्साहित करने के लिए सक्रिय कदम उठाए।
मन की बात के प्रसारण के बारे में उन्होंने कहा कि यह बहुत सरल और आमने-सामने का संवाद है। “आप विश्वास करते हैं कि पीएम आपसे बात कर रहे हैं। वे आम लोगों की कहानियों को जमीन से शीर्ष पर ले जा रहे हैं। मीडिया में इसका महिमामंडन नहीं किया गया है। उन्होंने कहा कि आत्म निर्भरता प्रथम सोपान आत्म-विश्वास है। जब आप देश में आम जनता की विशिष्ट कहानियां सुनते हैं और जब मन की बात कार्यक्रम में उसका उल्लेख किया जाता है तब यह आपको विश्वास दिलाता है कि आप भी ऐसा कर सकते हैं।”
उन्होंने कहा कि इस कार्यक्रम में संस्कृति, खानपान से लेकर स्टार्टअप्स तक विविध विषयों को शामिल किया गया है और “यह एक राष्ट्रीय परिप्रेक्ष्य प्रदान करता है और यह मन की बात का जादू है।”
डल लेक कमल तना कंपनी के प्रमुख अब्बास भट ने कहा कि कंपनी की आकांक्षा है कि उनका कमल का तना देश के कोने-कोने तक पहुंचे और लोग उसका प्रयोग करें। मार्च 2023 के अपने मन की बात में कंपनी के प्रयासों की सराहना करने के लिए प्रधानमंत्री को धन्यवाद देते हुए उन्होंने कहा: “मैं प्रधानमंत्री को धन्यवाद देता हूं जिन्होंने हमारे किसान उत्पादक संगठन की बात की; जब से उन्होंने हमारे बारे में बात की, हमारे कमल के तने की मांग इतनी बढ़ गई कि अब हम मांग को पूरा नहीं कर पा रहे हैं। हमें 250 किसानों को अपने साथ जोड़ने में काफी कठिनाइयों का सामना करना पड़ा, वहीं पीएम के मन की बात कार्यक्रम में जिक्र आने के बाद से अब 500 से ज्यादा किसान हमसे जुड़ने के लिए तैयार हैं।
मन की बात को देश का सबसे लोकप्रिय रेडियो कार्यक्रम बताते हुए आर जे रौनक ने कहा कि कार्यक्रम के 100 एपिसोड पूरे करने पर मन की बात कार्यक्रम से जुड़े सभी लोगों को बधाई दी। उन्होंने कहा, “जहां भी हमारा रेडियो स्टेशन है, देश भर के विभिन्न क्षेत्रों में हर श्रोता का अनुभव रहा है कि इस कार्यक्रम ने उन्हें बहुत प्रेरित किया, लोग बहुत सी प्रेरक कहानियां लेकर आए हैं और उससे आगे तक भी प्रासारित होगी।
रवि कुमार नर्रा ने कहा कि अनुसूचित जाति और अनुसूचित जनजाति समुदायों के कल्याण के लिए सरकार के दृष्टिकोण में स्पष्ट बदलाव आया है। “2014 से पहले और 2014 के बाद, दलित समुदाय के विकास में स्पष्ट अंतर दिखाई दे रहा है। 2014 से अनुसूचित के बाद अनुसूचित जाति के सदस्यों को व्यापार के लिए बिना किसी कलेक्ट्रल सुरक्षा के 15 करोड़ का ऋण मिलता है। स्टैंड अप इंडिया सबसे बड़ा वित्तीय समावेशन कार्यक्रम है, जो किसी भी बैंक शाखा में कौलेटरल सुरक्षा के बिना 1 करोड़ रुपए का ऋण प्रदान करता है। यह बहुत सफल कार्यक्रम रहा है, इससे गांवों में भी उद्यमियों के लिए अनुकूल अवसर बना है और उद्यमी आगे आए हैं। एसटी, एससी हब एक बड़ी उपलब्धि है, जो कौशल विकास, सलाह और निवेश सब्सिडी के प्रावधान की ओर अग्रसर है।
श्री नर्रा ने कहा कि पहले सरकार और जनता की सोच मेल नहीं खाती थी। “मन की बात के साथ, लोग और सरकार एक जैसा सोच रहे हैं और नीतियां जमीनी स्तर पर पहुंच रही हैं।
मन की बात कार्यक्रम को कौन सी विशेषता विशिष्ट बनाती है। सत्र में शामिल पैनलिस्टों ने कहा-
मोहनदास पई ने कहा कि "अब सरकार हमारे पास आ गई है। प्रधानमंत्री हमें आशा, विश्वास और प्रेरणा तथा नई जानकारी प्रदान करते हैं, वे इस महान देश की संस्कृति का दर्शन कराते हैं, वे ऐसे सामान्य नायकों को भी सामने लाते हैं जिनका वे सम्मान करते हैं। पद्म श्री पुरस्कार वितरण समारोह में जब मैंने कर्नाटक की एक आदिवासी महिला को नंगे पैर चलते और राष्ट्रपति से पुरस्कार प्राप्त करते देखा, तो मुझे इस देश पर बहुत गर्व का आभास हुआ। मन की बात उस भावना की अभिव्यक्ति है, जहां हर व्यक्ति सर्वोच्च पद पर पहुंचने की आकांक्षा रखता है और देश उनकी प्रतिभा को पहचान कर उन्हें समान अवसर प्रदान करता है।
संजीव भीखचंदानी: "प्रत्येक व्यक्तिगत कार्यक्रम कुछ कहानियां बयां करता है, लेकिन जब आप इन्हें जोड़ते हैं, तो यह भारत की कहानी का एक सुंदर संकलन बन जाता है और प्रधानमंत्री इसका बेहतरन चित्रण करते हैं।"
आर जे रौनक: "यह बहुत गर्व की बात है कि भारत का सबसे ज्यादा सुना जाने वाला कार्यक्रम रेडियो कार्यक्रम है, प्रधानमंत्री जी ने ऐसा माध्यम चुना है जो लगभग हर व्यक्ति तक पहुंच सकता है। जब आप उन्हें सुनते हैं तो आपको ऐसा नहीं लगता कि वह 140 करोड़ लोगों या किसी समूह से बात कर रहे हैं, आपको लगता है कि वह आपसे बात कर रहे हैं।
मो. अब्बास भट: "मन की बात एक ऐसा मंच है जहां सामान्य पृष्ठभूमि के लोगों को भी उच्च स्तर तक पहुंचने का अवसर मिलता है।"
रवि कुमार नर्रा: “प्रधानमंत्री ने लोगों की नब्ज पकड़ी है और मन की बात एक ऐसा कार्यक्रम है जो न केवल सांस्कृतिक और धार्मिक रूप से बल्कि प्रशासनिक रूप से भी सभी को एकजुट करता है। यह हमारे देश के विकास में बहुत सकारात्मक परिणाम देने जा रहा है। सत्र में एक लघु प्रश्नोत्तर सत्र भी शामिल था।
"जन संवाद से आत्मानिर्भरता" पर राष्ट्रीय सम्मेलन सत्र यहां देखें।